Hun overtager dermed også i KL den ledige stol efter tidligere formand i Region Nordjylland, Orla Hav, der kom i Folketinget ved det seneste valg efter en lang karriere i regionalpolitik. Ulla Astman overtager desuden Orla Havs poster som medlem af regionernes bestyrelse og forretningsudvalg. Den nye formand er 37 år og har været politisk engageret, siden hun var 14. Hun har de seneste 10 år siddet først i amtsrådet i Nordjyllands Amt og siden i det nordjyske regionsråd - begge steder med poster i sundhedsrådet. /ritzau/

Referat:
Den nye formand for Region Nordjylland, Ulla Astman (S), bliver også ny formand for Danske Regioners sundhedsudvalg. Det besluttede regionernes bestyrelse på et møde torsdag.